CELEX: 32015R2112
Language: sl
Date: 2015-11-23 00:00:00
Title: Uredba Komisije (EU) 2015/2112 z dne 23. novembra 2015 o spremembi Priloge I k Uredbi (ES) št. 251/2009 o izvedbi Uredbe (ES) št. 295/2008 Evropskega parlamenta in Sveta o strukturni statistiki podjetij glede prilagoditve serije podatkov po reviziji klasifikacije proizvodov po dejavnosti (CPA) (Besedilo velja za EGP)

24.11.2015   
            
            
               SL
            
            
               Uradni list Evropske unije
            
            
               L 306/4
            
         UREDBA KOMISIJE (EU) 2015/2112
   z dne 23. novembra 2015
   o spremembi Priloge I k Uredbi (ES) št. 251/2009 o izvedbi Uredbe (ES) št. 295/2008 Evropskega parlamenta in Sveta o strukturni statistiki podjetij glede prilagoditve serije podatkov po reviziji klasifikacije proizvodov po dejavnosti (CPA)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 295/2008 Evropskega parlamenta in Sveta z dne 11. marca 2008 o strukturni statistiki podjetij (1) in zlasti člena 11(2)(e) Uredbe,
   ob upoštevanju naslednjega:
   
               (1)
            
            
               Uredba (ES) št. 295/2008 vzpostavlja skupni okvir za zbiranje, urejanje, pošiljanje in ocenjevanje evropskih statističnih podatkov o strukturi, dejavnosti, konkurenčnosti ter rezultatih podjetij v Evropski uniji.
            
         
               (2)
            
            
               Uredba (ES) št. 451/2008 Evropskega parlamenta in Sveta (2) vzpostavlja statistično klasifikacijo proizvodov po dejavnosti (CPA) za zadovoljitev potreb na področju statistike v Uniji.
            
         
               (3)
            
            
               Priloga I k Uredbi Komisije (ES) št. 251/2009 (3) določa serije podatkov, raven razčlenitve in nazive za proizvode, ki jih je treba poslati na podlagi CPA.
            
         
               (4)
            
            
               Po začetku veljavnosti Uredbe Komisije (EU) št. 1209/2014 (4) je treba prilagoditi Prilogo I k Uredbi (ES) št. 251/2009 glede ravni razčlenitve in nazivov za nekatere izdelke za podatke, ki jih je treba poslati na podlagi CPA, da se ohranita primerljivost in skladnost s standardi klasifikacije proizvodov, ki se uporabljajo na mednarodni ravni.
            
         
               (5)
            
            
               Prilogo I k Uredbi (ES) št. 251/2009 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Odbora za evropski statistični sistem –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 251/2009 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 97, 9.4.2008, str. 13.
   
      (2)  Uredba (ES) št. 451/2008 Evropskega parlamenta in Sveta z dne 23. aprila 2008 o novi statistični klasifikaciji proizvodov po dejavnosti (CPA) in razveljavitvi Uredbe Sveta (EGS) št. 3696/93 (UL L 145, 4.6.2008, str. 65).
   
      (3)  Uredba Komisije (ES) št. 251/2009 z dne 11. marca 2009 o izvedbi in spremembi Uredbe (ES) št. 295/2008 Evropskega parlamenta in Sveta glede serije podatkov za pripravo strukturne statistike podjetij in prilagoditev, potrebnih po reviziji statistične klasifikacije proizvodov po dejavnosti (CPA) (UL L 86, 31.3.2009, str. 170).
   
      (4)  Uredba Komisije (EU) št. 1209/2014 z dne 29. oktobra 2014 o spremembi Uredbe (ES) št. 451/2008 Evropskega parlamenta in Sveta o novi statistični klasifikaciji proizvodov po dejavnosti (CPA) in razveljavitvi Uredbe Sveta (EGS) št. 3696/93 (UL L 336, 22.11.2014, str. 1).
   
      PRILOGA
      Priloga I k Uredbi (ES) št. 251/2009 se spremeni:
      
                  1.
               
               
                  V točki 1 „STORITVE“, v tabeli „Serija 1E“ se „Posebni agregati“„HIT“„MHT“, „MLT“ in „LOT“ pod „Raven razčlenitve dejavnosti“ nadomestijo z naslednjim:
                  
                              „HIT
                           
                           
                              Visokotehnološka izdelava (NACE Rev. 2 21 + 26 + 30.3)
                           
                        
                              MHT
                           
                           
                              Srednje-visokotehnološka izdelava (NACE Rev. 2 20 + 25.4 + 27 + 28 + 29 + 30-30.1-30.3 + 32.5)
                           
                        
                              MLT
                           
                           
                              Srednje-nizkotehnološka izdelava (NACE Rev. 2 18.2 + 19 + 22 + 23 + 24 + 25-25.4 + 30.1 + 33)
                           
                        
                              LOT
                           
                           
                              Nizkotehnološka izdelava (NACE Rev. 2 10 + 11 + 12 + 13 + 14 + 15 + 16 + 17 + 18-18.2 + 31 + 32-32.5)“.
                           
                        
            
                  2.
               
               
                  V točki 2 „INDUSTRIJA“, se v tabelah serij 2H, 2I, 2J in 2K „Zajete dejavnosti“„NACE Rev. 2, področja B–E (razen NACE Rev. 2, oddelki 37, 38 in 39)“ nadomestijo z „NACE Rev. 2, področja B–D in oddelek 36“.
               
            
                  3.
               
               
                  V točki 3 „TRGOVINA“ se v tabelah serij 3E, 3F, 3G, 3H, 3I, 3J in 3K črta „Raven razčlenitve dejavnosti“„NACE Rev. 2, enomestna raven (področje)“.
               
            
                  4.
               
               
                  V točki 4 „GRADBENIŠTVO“ se v tabeli serije 4G „Raven razčlenitve dejavnosti“
                  „NACE Rev. 2, trimestna raven (skupine)
                  NACE Rev. 2, dvomestna raven (oddelek)
                  NACE Rev. 2, enomestna raven (področje)“
                  nadomesti z:
                  „NACE Rev. 2, dvomestna raven (oddelek) razen za karakteristiki 18 31 0 in 18 32 0 za oddelek 43
                  NACE Rev. 2, enomestna raven (področje) razen za karakteristiki 18 31 0 in 18 32 0“.
               
            
                  5.
               
               
                  Točka 8 „POSLOVNE STORITVE“ se spremeni:
                  
                              (a)
                           
                           
                              V tabeli „Serija 8A“ pod „Raven razčlenitve po vrsti proizvodov“ se naziv „Vsebina spletnih portalov“ za proizvod 63 12 nadomesti z „Internetni portali“.
                           
                        
                              (b)
                           
                           
                              V tabeli „Serija 8A“ pod „Raven razčlenitve po vrsti proizvodov“ se naziv „Storitve zasnove oglaševanja in zasnove oglaševalskih akcij“ za proizvod 73 11 13 nadomesti z „Zasnova in oblikovanje oglaševalskih akcij“.
                           
                        
                              (c)
                           
                           
                              V tabeli „Serija 8C“ pod „Raven razčlenitve po vrsti proizvodov“ se proizvod 70 22 4„Blagovne znamke in franšize“ črta.
                           
                        
                              (d)
                           
                           
                              V tabeli „Serija 8E“ pod „Raven razčlenitve po vrsti proizvodov“ se naziv „Arhitekturno svetovanje“ za proizvod 71 11 24 nadomesti z „Arhitekturno svetovanje za stavbne projekte“.